पैगंबर साहब की शान में निकाला जुलूस
परचम कुसाई के बाद मजार शरीफ पर फातिहा पढ़कर दुआएं मांगी
नगर भ्रमण के बाद परचम कुसाई, जगह-जगह बांटा शरबत
जिसका पड़ोसी भूखा वो सच्चा मुसलमान नहीं
ईद मिलादुन्नबी पर मस्जिद में हुई परचम कुशाई
जामा मस्जिद से निकला भव्य जुलूस
ईद मिलादुन्नबी के मौके पर गुरुवार को मुस्लिम समाज ने शहर में भव्य जुलूस निकाला। जुलूस सुबह जामा मस्जिद से शुरु होकर संजय बाजार, महारानी हास्पिटल रोड, मेन रोड होते हुए जामा मस्जिद पहुंचा जहां तकरीर, सलाम और दुआ हुई। हिंदुस्तान की तरक्की की दुआ करते बताया गया कि नबी इस दुनिया में शांति के दूत बनकर आए थे। उन्होंने भाईचारे का पैगाम दिया।
इस अवसर पर आगे बताया गया कि दुनिया में वो सच्चा मुसलमान नहीं हो सकता जिसका पड़ोसी भूखा, प्यासा हो। चाहे वो पड़ोसी किसी भी धर्म, मजहब का क्यों न हो। छत्तीसगढ़ समेत देश और दुनिया के कई हिस्से आतंकवाद, नक्सलवाद, माओवाद से जूझ रहे हैं। बच्चों निर्दोषों को बेघर करने वालों की हम निंदा करते हैं।
अमेरिका नहीं हिंदुस्तान बनेगा सुपर पॉवर
सभी मजहब के लोगों को देश की तरक्की के लिए कंधे से कंधा मिलाकर चलना होगा। इससे आने वाले समय में अमेरिका नहीं हिंदुस्तान सुपर पावर बनेगा। दुआ के बाद जामा मस्जिद में आम लंगर का आयोजन किया गया।
रात को भी लंगर कार्यक्रम रखा गया। वहीं सभी कार्यक्रमों में मुस्लिम समाज के सदस्यों समेत काफी संख्या में बच्चे भी शामिल हुए। दूसरी ओर दिन भर जश्न ए ईद ईद पर दीगर समाज के लोग भी मुस्लिम भाइयों को ईद की मुबारक बाद देते रहे और ईद की खुशियां बांटी। जुलूस के दौरान सुरक्षा के इंतजाम भी अच्छे रहे।
मरीजों को बांटे फल
पैगम्बर हजरत मोहम्मद साहब के जन्मदिवस पर मस्ताना उर्स कमेटी के सदस्यों ने जिला अस्पताल में मरीजों को फल वितरण किया। इस सदर मोहम्मद, सुल्तान अब्दुल गफ्फूर, मुन्नवर अली, अब्दुल्ला खान, मोहम्मद रफी, इरफान खान, मोहम्मद सफी, मोहम्मद अनवर, शेख सज्जार, मुन्नवर शरीफ, इमतियाज खान, व नाजीम आदि मौजूद थे।
केशकाल| जश्ने ईद मिलादुन्नबी पर जामा मस्जिद मस्जिद के सामने से भव्य जुलूस निकाला गया। नगर भ्रमण के बाद परचम कुर्साई हुई। जुलूस के इस्तकबाल के लिए जगह-जगह पर शरबत इत्यादि का बंदोबस्त था। पूरे नगर को रंगीन लाइटों से दुल्हन की तरह सजाया गया था। नवजवान सीरत कमेटी,यंग मुसिल्म कमेटी,फैजाने सिब्तैन,रजा कमेटी से जुड़े सदस्यों ने भरपूर सहयोग किया। प्रशासनिक अधिकारियों एवं पुलिस ने कानून व्यवस्था बनाए रखी।
सुकमा. मुिस्लम समाज ने मस्जिद से मस्तानपारा, बस स्टैण्ड होते हुए निकाला जुलूस, बड़ों के संग बच्चे भी शामिल हुए।
दंतेवाड़ा| ईद मिलादुन्नबी के मौके पर नगर में मुस्लिम समुदाय ने जुलूस निकाला। अंजुमन इस्लामिया कमेटी के सदर मो. कासिम के नेतृत्व में जुलूस की शुरूआत हुई, जो नगर के बस स्टैंड से आंवराभाटा होते हुए वापस नगर के हाईस्कूल मैदान और अन्य प्रमुख मार्गों से होकर मस्जिद लौटा। मस्जिद में दुआ-फातिहा के बाद परचम कुशाई व नमाज की रस्म अदा की गई। इमाम मौलाना शम्सुर्रहमान ने परचम कुशाई की रस्म अदा की। जुलूस व नमाज में शामिल होने नगर के अलावा कटेकल्याण, नकुलनार इलाके से भी लोग पहुंचे थे। बचेली, किरंदुल व गीदम में भी ईद मिलादुन्नबी पर जुलूस निकाला गया।
कोंडागांव| ईद मिलादुन्नबी पर मुस्लिम समाज ने जामा मस्जिद से शहर भर में निकाला भव्य जुलूस। घंटों तक शहर के कई मार्गों से गुजरे जुलूस के दौरान लोगों ने एक-दूसरे से गले मिल बधाई दी।
बीजापुर. गुरुवार को चौक-चौराहों से होते हुए नया बस स्टैंड से जामा मस्जिद वापस पहुंचा
hin_Deva bho_Deva bho_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva